Diari Oficial de la Generalitat Valenciana


Sumari del DOGV 9146, del 09-08-2021 (2021/8286)

RESOLUCIÓ de 27 de julio de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 7 del programa 442.60 «Canvi Climàtic» de la Conselleria d'Agricultura, Desenvolupament Rural, Emergència Climàtica i Transició Ecològica, per import de 600.000 euros, per fons finalistes no previstos del Ministeri per a la Transició Ecològica i el Repte Demogràfic (exp. 12.009/21-092).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9146

Data del DOGV
:   09-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8286


Data del document
:   27-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de julio de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 7 del programa 442.60 «Canvi Climàtic» de la Conselleria d'Agricultura, Desenvolupament Rural, Emergència Climàtica i Transició Ecològica, per import de 600.000 euros, per fons finalistes no previstos del Ministeri per a la Transició Ecològica i el Repte Demogràfic (exp. 12.009/21-092). [2021/8286]  
Mitjançant un Acord del Consell de Ministres de data 27 d'octubre de 2020, es va aprovar la distribució territorial definitiva dels crèdits pressupostaris corresponents als criteris objectius i acords fixats mitjançant Conferència Sectorial de Medi Ambient celebrada el 21 de setembre de 2020, que serveixen de base per a la distribució territorial de les subvencions gestionades per les comunitats autònomes.  
Dins de les línies d'actuació incloses en la referida conferència sectorial figuren els Plans d'Impuls al Medi Ambient (PIMA), entre els quals es troba el PIMA Canvi Climàtic, amb l'objectiu de fomentar i donar suport a l'adaptació al canvi climàtic en l'espai urbà i periurbà, potenciant les sinergies entre les estratègies d'adaptació i mitigació en la lluita contra el canvi climàtic, i a la Comunitat Valenciana li va ser assignat un import d'1.000.000 euros, dirigit a actuacions en els municipis i entitats locals, en zones urbanes i periurbanes, i s'enfoca a la realització d'actuacions pilot de caràcter innovador i redacció de projectes i informes tècnics, en les matèries indicades en el citat Acord del Consell de Ministres.  
Els crèdits assignats tenen com a objectiu finançar les convocatòries d'ajudes per a finançar els projectes previstos en el PIMA Canvi Climàtic, en el qual expressament s'especifica que: «Les comunitats autònomes faran convocatòries que recullen els objectius del PIMA Canvi Climàtic i definisquen els criteris d'elegibilitat, incloent-hi possibles suports amb altres fonts de finançament i cofinançament amb recursos públics. És recomanable l'opció de cofinançament per a poder aconseguir projectes complexos i integrals»  
Les actuacions objecte d'aquest PIMA hauran de desenvolupar-se en el termini de 48 mesos comptats a partir de l'endemà de la data de l'Acord de Consell de Ministres pel qual s'aprova el repartiment proposat en la Conferència Sectorial. Aquest termini podrà ser prorrogat per 6 mesos. Totes les convocatòries que es desenvolupen amb aquest Pla han d'estar convocades i resoltes abans de l'1 d'abril de 2022.  
Atesa la recomanació de cofinançament, la Direcció General del Canvi Climàtic, proposa aportar 1.000.000 euros, de fons propis, que s'aplicaran en l'exercici 2022, complementàriament a l'aportació finalista de l'Estat d'1.000.000 euros, per a l'execució de les actuacions del PIMA Canvi Climàtic, amb la finalitat d'aprovar una convocatòria de subvenció de caràcter pluriennal per als exercicis 2021 i 2022 amb la següent dotació pressupostària:  
  
 Any 2021 Any 2022  
Aportació finalista estatal 015.381 918.000  
Aportació fons propis 0 1.000.000  
Aportació total 937.985 1.400.000  
  
  
En tractar-se de fons finalistes no inclosos en el pressupost per a aquest exercici, la Conselleria d'Agricultura, Desenvolupament Rural, Emergència Climàtica, i Transició Ecològica proposa una generació de crèdit per import de 600.000 euros, que és l'import a executar en l'exercici 2021, en el capítol 7 del programa 442.60 «Canvi Climàtic», i la inclusió d'una nova línia de subvenció de concurrència competitiva denominada «Ajudes contemplades en el Pla d'Impuls al Medi Ambient Canvi Climàtic (PIMA-CC)» pel mateix import.  
  
A aquest efecte i en virtut del que es disposen l'article 50 de la Llei 1/2015 d'hisenda pública, sector públic instrumental i subvencions i els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 701.05 «Transferències de capital finalistes de l'Administració de l'Estat. Àrea de Medi Ambient», per import de 600.000 euros.  
  
Segon  
Autoritzar un augment del pressupost de despeses, en l'aplicació 69.12.91.762.56.0 per import de 600.000 euros, que permet la inclusió d'una nova línia de subvenció de concurrència competitiva amb les dades descriptives que es detallen a continuació:  
  
Codi: S1028 Denominació: ajudes incloses en el   
Pla d'Impuls al Medi Ambient Canvi Climàtic (PIMA-CC).  
Import: 600.000 Beneficiaris previstos: municipis de la Comunitat Valenciana.  
Manera de concessió:  
concurrència competitiva Descripció i finalitat: fomentar i donar suport a l'adaptació al canvi climàtic en l'espai urbà i periurbà, mitjançant l'execució de projectes i actuacions previstes en el PIMA Canvi Climàtic.  
Publicar dades: sí APORTACIÓ G.V: 0  
APORTACIÓ EXTERNA:  
I701.05 T. Estat Àrea de Medi Ambient: 600.000  
  
  
Tercer  
Conseqüència de l'import generat, es modifica la FP3 del programa 442.60 «Canvi Climàtic» en les dades relatives a l'aplicació d'ingressos 701.05, i queden establides en els termes següents:  
  
Codi ingrés Origen/Destinació del finançament Cap. Línia Import  
701.05 Transf. finalistes. Admó. Estat Àrea de Medi Ambient. 600.000  
 Ajudes incloses en el Pla d'Impuls al Medi Ambient Canvi Climàtic (PIMA-CC). 7 S1028 600.000  
  
  
València, 27 de juliol de 2021.- El conseller d'Hisenda i Model Econòmic: Vicente Soler i Marco.